1. UVOD
Javno preduzeće za nacionalne parkove Crne Gore (JPNPCG) planira adaptaciju postojećeg objekta planinarskog doma Škrka u Nacionalnom parku Durmitor, s ciljem obezbjeđenja adekvatnog prostora za boravak planinara (posjetilaca).
Objekat se nalazi na katastarskoj parceli broj 215, upisanoj u List nepokretnosti (LN) broj 30, KO Pišće, opština Plužine.
Lokacija je pristupačna isključivo pješacima, a transport materijala moguće je izvršiti helikopterom ili konjima.
Predmetna lokacija se nalazi u jugozapadnom dijelu centralnog Durmitora, u obuhvatu Prostornog plana posebne namjene za NP Durmitor.
Pristup objektu omogućen je pješačkim stazama koje su ujedno obilježene planinarske rute.

2. CILJ I SVRHA PROJEKTNOG ZADATKA
Cilj projektovanja je adaptacija i funkcionalna reorganizacija postojećeg planinarskog doma, radi obezbjeđenja adekvatnih smještajnih kapaciteta za planinare i radnog prostora za nadzornika Nacionalnog parka „Durmitor“, uz unaprjeđenje uslova boravka i sigurnosti korisnika objekta.
Svrha projekta je:
Podizanje kvaliteta i sigurnosti boravka posjetilaca;
Unapređenje infrastrukture za promociju prirodnih i kulturnih vrijednosti NP Durmitor.

3. PREDMET PROJEKTOVANJA
Namjena objekta: planinarski dom.
Spratnost: P + Pk.
Postojeći objekat obuhvata sljedeće sadržaje:
Prizemlje: prostorija koja predstavlja dnevni boravak, trpezariju i kuhinju, dvije spavaće sobe, šporet na drva (kamin); povezano s potkrovljem drvenim stepeništem (topla veza).
Potkrovlje: dvije prostorije (spavaonice za planinare), dva mala neiskorišćena prostora.
Krov: strmi dvovodni krov (drvena konstrukcija), pokrivač od lima.

Predmet projektovanja:  
Stavljanje u funkciju planinarskog doma, radi obezbjeđenja adekvatnih smještajnih kapaciteta za planinare i radnog prostora za nadzornika Nacionalnog parka Durmitor, uz unapređenje uslova boravka i sigurnosti korisnika objekta. S obzirom na to da je dom pristupačan isključivo pješačenjem, te da nema priključke za električnu energiju i vodu, predvidjeti rješenja koja odgovaraju uslovima planinskog okruženja (npr. korišćenje alternativnih izvora energije, sakupljanje kišnice, suvi sanitarni čvorovi). 

Uskladiti postojeći idejni projekat iz 2015. godine sa važećim standardima, tržišnim uslovima i važećoj zakonskoj regulativi. Tokom proteklih deset godina došlo je do značajnih promjena u cijenama građevinskih materijala i radova, kao i u zakonskim normama koje regulišu energetsku efikasnost, sigurnost objekata i zaštitu životne sredine.
[bookmark: _GoBack]
Takođe, pojavili su se novi građevinski materijali i tehnološka rješenja koja mogu doprinijeti boljoj funkcionalnosti, dužoj izdržljivosti objekta i ekološkoj održivosti. Iz tih razloga, neophodno je izraditi projekat adaptacije kojim će se:

· ažurirati predmjer i predračun u skladu s aktuelnim tržišnim cijenama,

· uskladiti dokumentacija sa važećim zakonima i tehničkim propisima Crne Gore,

· uzeti u obzir savremeniji, kvalitetniji i ekološki prihvatljiviji građevinski materijal.

4. TEHNIČKE OSNOVE ZA PROJEKTOVANJE
Lokacija: Škrka, NP Durmitor, opština Plužine;
Unutrašnjost planinarskog doma adaptirati i funkcionalno prilagoditi boravku planinara i posjetilaca.
Adaptacija se vrši unutar postojećih gabarita objekta, poštujući zatečeno stanje i prirodni ambijent.
Tehničko rješenje mora biti usklađeno sa važećim zakonima i standardima, uz obavezno poštovanje principa pristupačnosti za lica smanjene pokretljivosti, u mjeri u kojoj je to tehnički moguće.
5. SPECIFIČNI ZAHTJEVI
Projektant je dužan da:

Izradi projekat adaptacije  objekta;
Zadrži raspored prostorija, uz planiranje boravka većeg broja planinara;
Planira jednu sobu u prizemlju za nadzornika NP Durmitor (domaćina doma);
Izradi projekat u skladu sa Pravilnikom o načinu izrade i sadržini tehničke dokumentacije za građenje objekta („Službeni list CG“, br. 44/2018 i 43/2019);
Dostavi tri štampane i jednu elektronsku verziju projektne dokumentacije;
U sklopu adaptacije planinarskog doma, na mjestu postojećih poljskih toaleta planirati, u skladu sa uslovima na terenu, izgradnju suvog sanitarnog čvora – kompostnog WC-a ili sl., prilagođenog uslovima planinskog područja bez pristupa električnoj energiji i vodovodnoj mreži. Ovo rješenje bi bilo ekološki prihvatljivo, bez potrebe za vodom i kanalizacijom.
Planinarski dom nema priključak na električnu mrežu. Projektovati alternativno napajanje električnom energijom uz pomoć autonomnog solarnog sistema, radi efikasnog sistema osvjetljenja i napajanja osnovnih uređaja;
Ispitati tehničke mogućnosti i predvidjeti rješenje za korišćenje izvorske vode koja se nalazi 1 m od objekta, imajući u vidu da nema vode i da vodovodna instalacija nije projektovana.

6. VREMENSKI OKVIR
Rok za izradu projektne dokumentacije iznosi 45 dana od dana potpisivanja ugovora sa investitorom.
7. ANGAŽOVANI STRUČNJACI I SARADNJA
U izradi projektne dokumentacije potrebno je angažovati stručnjake odgovarajućih profila građevinski inženjer, arhitekta, elektroinženjer, inženjer hidrotehnike (za vodovodno i kanalizacione instalacije), uz obaveznu saradnju sa predstavnicima JPNPCG i NP Durmitor.
8. SPISAK PRILOGA
Foto dokumentacija;
Grafički prilozi (postojeće i planirano stanje);
Predmjer i predračun radova potrebnih za adaptaciju objekta i stavljanje u funkciju (arhitektura, elektro radovi, kanalizacija)
INVESTITOR

